|  |
| --- |
| **SØKNAD – LOKALE AKTIVITETSMIDLER 2021**  **Spesielle tiltak** |

Sandnes idrettsråd inviterer med dette idrettslag og klubber tilsluttet NIF og hjemmehørende i Sandnes, til å søke om tilskudd fra ”Lokale aktivitetsmidler”.

**Informasjon om ordningen**

Fra og med hovedfordelingen av spillemidlene i 2000 har Kulturdepartementet hatt en tilskuddsordning som retter seg spesifikt mot lokale lag og foreninger som driver idrett og fysisk aktivitet for barn og ungdom.

Målene for tilskuddsordningen er å bidra til aktivitet og deltakelse i medlemsbaserte foreninger som driver idrett og fysisk aktivitet for barn og ungdom. Det er et mål at ordningen skal understøtte den frivillige innsatsen i lagene og bidra til å holde kostnadene ved deltakelse i idrett og fysisk aktivitet nede. Målgruppen for ordningen er barn (6-12 år), og ungdom (13-19 år).

Det er idrettsrådene som er ansvarlig for fordeling av midlene i sine kommuner. Ved fordelingen skal idrettsrådene følge departementets generelle retningslinjer og ivareta lokale behov. I tillegg kan NIF komme med anbefalinger om hvordan fordelingen kan gjøres. For mer informasjon om de lokale aktivitetsmidlene, se <https://www.idrettsforbundet.no/>

**Vedtak på årsmøtet 2021**

Årsmøtet i Sandnes Idrettsråd 27. mai 2021 fattet følgende enstemmige vedtak:

*Fordeling av LAM-midler i Sandnes skal skje i samsvar med KUDs retningslinjer og NIFs krav. Tilskudd skal kun gis til lag som har idrett eller fysisk aktivitet som sitt primære formål, og driver idrettslig virksomhet for barn og/eller ungdom. Alle idrettslag med medlemmer i aldersgruppene 6-12 år og 13-19 år tildeles midler. Medlemstall legges til grunn for fordelingen. For flere-idrettslag benyttes sum av medlemskap i undergruppene som utgangspunkt for beregning av hodetilskudd. Vi legger til grunn rapportert medlemstall pr. 31.12.2020. Fordelingen mellom ungdom/barn er 2/3 og 1/3. Minimums tilskudd er kr. 1000,-.*

*Opptil 15% av samlet tilskudd settes av til spesielle tiltak i lagene, og fordeles særskilt. Disse midlene fordeles slik:*

*-Klubber som møter på årsmøtet i Idrettsrådet tildeles kr. 3000,-  
-Resten kan fordeles etter søknad. Midlene skal brukes til aktivitet og ikke til utstyr.   
  
Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.*

*Styret får fullmakt til å gjøre mindre justeringer i de lokale tildelingskriteriene for å bringe disse i samsvar med nasjonale krav og retningslinjer.*

Ved fordeling av de (minst) 85 % av midlene som fordeles etter medlemstall vil idrettsrådet legge til grunn rapporterte medlemstall pr **31.12.2020**.

**Utlysning av tilskuddsordningen:**

Idrettsrådet lyser nå ut tilskuddsordningen (15 %) selv om beløpet tildelt Sandnes ikke er kjent. Informasjon og søknadsskjema finner dere på Idrettsrådets hjemmeside

<https://www.xn--idrettsrd-d3a.no/rogalandIK/Sandnes/>

Idrettsrådet vil fordele disse midlene etter retningslinjer vedtatt på årsmøtet 27. mai 2021:

*Opptil 15% av samlet tilskudd settes av til spesielle tiltak i lagene, og fordeles særskilt. Disse midlene fordeles slik:*

*-Klubber som møter på årsmøtet i Idrettsrådet tildeles kr. 3000,-  
-Resten kan fordeles etter søknad. Midlene skal brukes til aktivitet og ikke til utstyr.   
  
Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.*

*For å motta tilskudd må lagene kunne vise til revisor-bekreftet regnskap for foregående* år*, og at lagets styre er valgt i henhold til NIF lovnorm for idrettslag.*

Tiltakene skal primært være rettet inn mot aktivitet for målgrupper i aldersgruppene mellom 6 og19 år, men tiltak for å revitalisere samlet aktivitet i klubbene etter pandemi-perioden vil også bli vurdert. Det kan søkes om tilskudd til tiltak som gjennomføres sommeren 2021 selv om søknadene blir behandlet i etterkant.

Søknad sendes elektronisk innen **20.08.21** til:

kare.strand@lyse.net

Det må fylles ut et søknadsskjema og aktivitetstiltaket skal ha en navngitt person som er ansvarlig for gjennomføring og rapportering. Ufullstendige søknader blir ikke vurdert.

Søknaden skal beskrive:

* tiltakets mål og forventede resultater
* i hvilken grad det planlagte tiltaket er i samsvar med formålet for tilskuddsordningen
* gjennomføringsplan og vurdering av gjennomførbarhet
* tidsplan for gjennomføringen
* budsjett
* finansieringsplan
* søknadssum

Idrettsrådet vil kreve en kort rapport over tiltaket.

Sandnes Idrettsråd satser på fordeling i september, og midlene vil automatisk bli overført fra NIF til lagene.

Med vennlig hilsen

Sandnes Idrettsråd

Paul Hetland

Leder

Kåre Strand